  Руслан Нуриахметов Майя Бывальцева Удмуртиысь 51 ӵектосъёс Азьмуртлэн грантъёсъя фондысьтыз оглом 53 миллион манет утӥзы. Та ар понна нырысетӥ вожвылъяськонлы йылпумъянъёсты фондлэн нимлыко сайтаз шараязы. Вожвылъяськонэ быдэс Россиысь 10 сюрс 400 ӵектосъёс вуизы. Вормисе 1 сюрс 942 огазеяськонъёс потӥзы. Соос олом 4 миллиард 35 миллион манет басьтозы. Вормем ӵектосъёс пӧлын, кылсярысь, Вотка ёросысь шаерчиослэн огазеяськонзылэн «Поддержим традиции - сохраним уникальность» ӵектосэз, со 258 сюрс 757 манет утӥз. Кукуи гуртысь Удмурт лулчебертъя центрын пиналъёс понна удмуртъёслэн историзылы, лулчебертсылы, улон-вылонзылы, йылолъёссылы сӥзем трансляциос ортчытъялозы. Вормись ӵектосъёсты 1-тӥ тулыспалэ быдэсъяны кутскозы ни. Соку ик кыкетӥ вожвылъяськонэ куриськонъёсты кутон ӧдъялоз. Тодэ вайытом, 2021-тӥ арын нырысетӥ конкурсын 52 ӵектосъёс вормизы, кыкетӥяз 62 ӵектосъёс коньдон басьтӥзы. Тегъёс: грантъёс Азьмуртлэнгрантъёсъяфондэз коньдон Ижкар Удмуртия  